Hanani

Hanani (kwa Kiebrania חנני, Ḥănānî, maana yake: "YHWH amefadhili"; alizaliwa karne ya 10 KK) alikuwa nabii nchini Israeli katika karne ya 9 KK.

Alikuwa baba wa nabii Yehu na inafikiriwa kwamba waliishi kusiniExell, J. and Spence-Jones, H. (eds.), Pulpit Commentary on 1 Kings 16, accessed 27 October 2017 .

Chanzo kikuu cha historia yake ni Kitabu cha pili cha Mambo ya Nyakati, sura ya 16Barnes, W. E. (1899), Cambridge Bible for Schools and Colleges on 2 Chronicles 16, accessed 2 May 2020 . 

Kadiri ya kitabu hicho, alimlaumu mfalme wa Yuda Asa kwa kufanya agano na mfalme wa Shamu Ben-Hadad I. Kwa ajili hiyo alifungwa na Asa bila kujali malalamiko ya wafuasi wa nabii huyo.

Wengineo
Katika Biblia ya Kiebrania kuna watu wengine watatu wenye jina hilohilo:
 Mmoja kati ya wana wa Heman (1 Nya 25:4, 25).
 Kuhani wa familia ya Immer aliyeoa mwanamke wa mataifa (Ezr 10:20).
 Ndugu wa Nehemia ambaye alimuarifu kuhusu hali mbaya ya Yerusalemu akakabidhiwa naye malango ya mji huo (Neh 1:2; 7:2).

Tanbihi

Viungo vya nje
Hanani – WebBible Encyclopedia

Jamii:waliozaliwa karne ya 10 KK
Jamii:Waliofariki karne ya 9 KK
Jamii:Watu wa Biblia
Jamii:Manabii wa Agano la Kale
Jamii:manabii katika Uislamu